ଚିକିଟିରେ ଅଭାବୀ ଧାନବିକ୍ରି, ଚାଷୀ ହତାଶ\nଚିକିଟି,୧।୧(ଡି.ଏନ.ଏ.)-ଚିକିଟି ବ୍ଲକର ୧୭ ପଞ୍ଚାୟତରେ ଚଳିତ ବର୍ଷ ଧାନର ଅଭାବୀ ବିକ୍ରି ଦେଖାଦେଇଛି। ଏଥିରେ ଚାଷୀମାନେ କ୍ଷତି ସହୁଥିବା ବେଳେ ଦଲାଲ ଓ ଆନ୍ଧ୍ରବେପାରୀମାନେ ମାଲାମାଲ ହେଉଛନ୍ତି। ଡିସେମ୍ବର ୨୧ଠାରୁ ସମସ୍ତ ପଞ୍ଚାୟତରେ ଧାନମଣ୍ଡି ଖୋଲି ସେବା ସମବାୟ ସମିତି ମାଧ୍ୟମରେ ଧାନକିଣା ଆରମ୍ଭ ହେବ ବୋଲି ଯୋଗାଣ ବିଭାଗ ପକ୍ଷରୁ କୁହାଯାଇଥିଲା। କିନ୍ତୁ ଏଯାଏ ଜଗମୋହନପୁର ସେବା ସମବାୟ ସମିତି ତରଫରୁ ଓଳପୁର ଛକ ନିକଟରେ ଗୋଟିଏ ମାତ୍ର ମଣ୍ଡି ଖୋଲାଯାଇ ପରେ ପୁଣି ବନ୍ଦ କରି ଦିଆଯାଇଛି।\nଚିକିଟିରେ ଅଭାବୀ ଧାନବିକ୍ରି, ଚାଷୀ ହତାଶ\t January 1st, 22:54 PM January 1st, 22:54 PM\nଚିକିଟି,୧।୧(ଡି.ଏନ.ଏ.)-ଚିକିଟି ବ୍ଲକର ୧୭ ପଞ୍ଚାୟତରେ ଚଳିତ ବର୍ଷ ଧାନର ଅଭାବୀ ବିକ୍ରି ଦେଖାଦେଇଛି। ଏଥିରେ ଚାଷୀମାନେ କ୍ଷତି ସହୁଥିବା ବେଳେ ଦଲାଲ ଓ ଆନ୍ଧ୍ରବେପାରୀମାନେ ମାଲାମାଲ ହେଉଛନ୍ତି। ଡିସେମ୍ବର ୨୧ଠାରୁ ସମସ୍ତ ପଞ୍ଚାୟତରେ ଧାନମଣ୍ଡି ଖୋଲି ସେବା ସମବାୟ ସମିତି ମାଧ୍ୟମରେ ଧାନକିଣା ଆରମ୍ଭ ହେବ ବୋଲି ଯୋଗାଣ ବିଭାଗ ପକ୍ଷରୁ କୁହାଯାଇଥିଲା। କିନ୍ତୁ ଏଯାଏ ଜଗମୋହନପୁର ସେବା ସମବାୟ ସମିତି ତରଫରୁ ଓଳପୁର ଛକ ନିକଟରେ ଗୋଟିଏ ମାତ୍ର ମଣ୍ଡି ଖୋଲାଯାଇ ପରେ ପୁଣି ବନ୍ଦ କରି ଦିଆଯାଇଛି। ସ୍ଥାନ ଅଭାବରୁ ଖଳାରେ ଧାନ ରଖି ଶୀତ କାକରରେ ଦିନରାତି ଚାଷୀ ଜଗି ରହୁଛି। ରୋଗପୋକ ଓ ବର୍ଷା ମୁହଁରୁ ଯାହା କିଛି ଧାନ ବର୍ତ୍ତି ଯାଇଥିଲା ତାକୁ ବିକ୍ରିକରି କିଛି ରୋଜଗାର କରିବାକୁ ଆଶା ରଖିଥିବା ଚାଷୀ ଏବେ ହତାଶ। ନିରୁପାୟ ହୋଇ ଦଲାଲଙ୍କ ଜରିଆରେ ଆନ୍ଧ୍ର ବେପାରୀଙ୍କୁ କୁଇଣ୍ଟାଲ ୧୦୦୦ରୁ ୧୦୫୦ ଟଙ୍କା ଦରରେ ଧାନ ବିକିବାକୁ ବାଧ୍ୟ ହେଉଛି। ଏହି ଧାନ ଡଭାର, ଚାନ୍ଦପୁର, ନୂଆପଡା, ଦେଓଖାଳି, ଚିକିଟି, ପାତ୍ରପୁର ଭାୟା ସୁରଙ୍ଗି ଦେଇ ପଡୋଶୀ ଆନ୍ଧ୍ରକୁ ଚାଲାଣ ହେଉଛି। ଦଲାଲ ଓ ଆନ୍ଧ୍ରବେପାରୀ ମାଲାମାଲ ହେଉଥିବାବେଳେ ଚାଷୀ ମୁଣ୍ଡରେ ହାତଦେଇ ବସିଛି। ଚିକିଟି ବ୍ଲକର ୧୭ ପଞ୍ଚାୟତରେ ବ୍ଲକ ପ୍ରଶାସନ ତରଫରୁ ୧୮ଟି ମଣ୍ଡି ଖୋଲାଯିବା ପାଇଁ ନିଷ୍ପତ୍ତି ନିଆଯାଇଛି। ପ୍ରଥମ ପଯର୍ୟାୟରେ ୩୫ ହଜାର କୁଇଣ୍ଟାଲ ଧାନ ସଂଗ୍ରହ ଲକ୍ଷଧାଯର୍ୟ ରଖାଯାଇଥିବା ବ୍ଲକ ଯୋଗାଣ ନିରୀକ୍ଷିକା ପି. ଭାର୍ଗବୀ କହିଛନ୍ତି। ଅନ୍ୟପକ୍ଷରେ ଚଳିତବର୍ଷ ଧାନ କିଣିବା ପାଇଁ ପ୍ରଶାସନ ପକ୍ଷରୁ ପ୍ରସ୍ତୁତ ତାଲିକାରେ ବହୁ ଚାଷୀଙ୍କ ନାମ ନାହିଁ। ତେଣୁ ଅଧିକାଂଶ ଚାଷୀ ମଣ୍ଡିରେ ଧାନ ବିକ୍ରି କରିବାରୁ ବଞ୍ଚତ୍ତ ହେବା ସମ୍ଭାବନା ରହିଛି। ପ୍ରଶାସନ ଏଥିପ୍ରତି ଦୃଷ୍ଟି ଦେବାକୁ ଦାବି ହେଉଛି। ଏନେଇ ଯୋଗାଣ ନିରୀକ୍ଷିକା ଭାର୍ଗବୀଙ୍କ ସହ ଯୋଗାଯୋଗ ବେଳେ ଚଳିତ ବର୍ଷ ୯୦ ପ୍ରତିଶତ ଧାନ କିଣା ହେବ। କିନ୍ତୁ ମିଲରମାନଙ୍କ ସହ ଏଗ୍ରିମେଣ୍ଟ ହୋଇନଥିବା ଯୋଗୁ ଧାନ କିଣା ହୋଇପାରୁନାହିଁ। ପ୍ରଶାସନ ତୁରନ୍ତ ମଣ୍ଡି ଖୋଲିବା ପାଇଁ ନିର୍ଦ୍ଦେଶ ଦେବାରୁ ମଣ୍ଡି ଖୋଲା ଆରମ୍ଭ କରିଥିଲୁ। ଏକ ସପ୍ତାହ ମଧ୍ୟରେ ମିଲରମାନଙ୍କ ସହ ଚୁକ୍ତିନାମା କରି ଧାନ କିଣା ଆରମ୍ଭ ହେବ ବୋଲି ସେ କହିଛନ୍ତି।
